Alien: Romulus lander snart i din stue

Gør dig klar til at få pulsen op derhjemme, når Alien: Romulus får streamingpremiere på Disney+ den 15. januar. Den nyeste film i den legendariske Alien-franchise har ikke bare taget biograferne med storm – den har også imponeret anmelderne med sin intense, skræmmende stemning.

Instrueret af gysermesteren Fede Alvarez går filmen tilbage til franchisens ikoniske rødder. Anmeldere har allerede døbt den “ren terror” (USA Today) og “fuldstændig betagende” (Discussing Film). Med en “Certified Fresh”-status på Rotten Tomatoes og en plads som den næstmest indtjenende Alien-film nogensinde.

I Alien: Romulus møder vi en gruppe unge kolonister, der – måske ikke helt klogt – udforsker en forladt rumstation. Det, de finder, er alt andet end hyggeligt: et dødbringende væsen, der ikke lader nogen slippe væk. Med navne som Cailee Spaeny, David Jonsson og Archie Renaux på rollelisten bliver du suget ind i en fortælling fyldt med nye monstre og karakterer, der vil give dig gåsehud.

Fra den 15. januar kan du sætte dig godt til rette og streame Alien: Romulus direkte på Disney+. Og hvis du er hardcore fan eller bare nysgerrig på franchisen, kan du tage en rejse gennem hele Alien-historien. Fra klassikeren Alien til nyere hits som Prometheus og Alien: Covenant – det hele ligger klar på Disney+.

Til sommer er der premiere på den længe ventede Alien-serie, der har fået navnet Alien: Earth. Ligesom Alien: Romulus vil Alien: Earth foregå lang tid før Ellen Ripley eksisterede. Som titlen mere end antyder vil den foregå på Jorden og tidsmæssigt vil den foregå omkring 70 år fra nu. Seriens første sæson kommer til at bestå af otte afsnit.

Alien: Romulus lander snart i din stue